**REFERAT**

**FAU - møte 27. mars 2017**

**Sted:**  Personalrommet Nordseter skole

**Tilstede:** Jon Fabritius, Håkon Skjellevik-Heger, Tonje Einarsen, Hanne Ninnia Teigen Gjerde, Marte Aasheim Berg, Kristin Oterholt Knudsen.

**Forfall:** Catherin Langbråthen

**Referent:** Kristin Oterholt Knudsen

1. **Økonomi**FAU har per i dag en beholdning på ca. kr 7000 etter salg fra åpningsfesten på skolen i 2016. Siden FAU for barne- og ungdomstrinnet er nyetablert er det behov for å opprette bankkonto og til dette kreves det registrering i Brønnøysundregisteret.   
   Økonomiansvarlig H. Skjellevik-Heger kontakter Brønnøysundregisteret for registreringen og vedlegger protokoll fra årsmøte i Foreldrerådet 14.02.17 og de nye vedtektene.
2. **17. mai**
3. **Organisering**Klasse 3E har ansvar for organisering av 17. mai arrangementet ved skolen. Det er første gang dette arrangeres ved skolen og det krever mye jobb og planlegging. Det er også en utfordring at FAU har lite penger. For å få til et godt arrangement, er man avhengig av bidrag fra flere enn 3E. 17. mai komiteen har møte 28.3, J. Fabritius deltar her og informasjon formidles via klassekontakter i etterkant.
4. **17. mai toget**

Elevene ved skolen skal gå i 17. mai toget på Nordstrand. Det er kommet flere forslag om hvilken rute elevene skal gå fra skolen og bort til toget. Forslagene ble diskutert og J. Fabritius informerer 17.mai komiteen om hvilket forslag FAU ønsker.

1. **Økonomi**Det er behov for VIPPS-konto i forbindelse med arrangementet. H. Skjellevik-Heger kontakter kafe-gruppen og orienterer om status for økonomi og opprettelse av VIPPS og bankkonto.
2. **Disco kveld - barnetrinnet**FAU ønsker å arrangere disco kveld på skolen for barnetrinnet med tanke på å skaffe inntekter. H. Gjerde er i dialog med skolens vaktmester for å finne aktuell dato, med ønske om ultimo april. Det er foreslått at alle elevene på 1., 2., og 3. trinn inviteres og med frivillig tilbud om å betale et gitt beløp (100 kr) til FAU i forbindelse med arrangementet. Det vil være behov for flere voksne som kan stille som vakter, da festen er tenkt kun for barna.
3. **Juleball – ungdomstrinnet**M. Aasheim Berg orienterte om at skolen har tatt kontakt med FAU vedrørende egnet lokalet for årets juleball. Det er ikke mulig å bruke ungdomsskolen til dette i år eller neste år grunnet rehabiliteringsprosessen. FAU kan bistå med dette og foreslår og kontakte Nordstrand skole om de har egnet lokale til juleballet. M. Aasheim Berg orienterer Driftsstyret om dette på neste møte.

Neste FAU-møte er planlagt til 19. april 2017 kl. 19.30.